הארי סטיילס

הארי אדוארד סטיילס (באנגלית: Harry Edward Styles; נולד ב-1 בפברואר 1994) הוא זמר-יוצר, פזמונאי ושחקן אנגלי, המוכר בתור חבר לשעבר בלהקת הבנים ואן דיירקשן, וכיום זמר סולו. בתחילה היה חבר בלהקת "וייט אסקימו" (White Eskimo), בהולמס צ'אפל (אנ'), עיירה בצ'שייר איסט (אנ'). ב-2010 הוא נבחן בעונה השביעית של ריאליטי השירה, "אקס פקטור" הבריטי; לאחר שהודח כמבצע יחיד, חזר לתחרות עם עוד ארבעה מתמודדים אחרים, והם חברו יחד לקבוצה, שנקראה בהמשך להקת "ואן דיירקשן". להקתם גדלה והפכה לאחת מלהקות הבנים הכי מצליחות בכל הזמנים עד שנת 2016, שבה חברי הלהקה הודיעו שהם לוקחים הפסקה. סטיילס הוציא את אלבום הסולו הראשון שלו Harry Styles בהוצאת קולומביה רקורדס בשנת 2017. האלבום הגיע למקומות הראשונים בבריטניה ובארצות הברית, והפך לאחד מעשרת האלבומים הנמכרים ביותר בעולם באותה שנה. הסינגל המוביל שלה, "Sign of the Times", הגיע למקום הראשון במצעד הסינגלים הבריטי. סטיילס הוציא את האלבום השני שלו Fine Line בשנת 2019, והוא הגיע למקום הראשון במצעד בילבורד 200, דורג כנמכר ביותר בהיסטוריה בשבוע הראשון לצאתו עבור אמן גברי אנגלי, ובנוסף האלבום נכלל ברשימת "500 האלבומים הגדולים בכל הזמנים" של מגזין רולינג סטון לשנת 2020. הסינגל הרביעי מהאלבום, "Watermelon Sugar" הגיע למקום ראשון במצעד בילבורד הוט 100. אלבומו השלישי של סטיילס, Harry's House, זכה לשבחים רבים מצד מבקרים ומעריצים כאחד והסינגל המוביל מהאלבום, "As It Was", נחשב לאחד מהשירים המצליחים ביותר לשנת 2022 ושבר מספר שיאים שונים.[דרוש מקור] לאורך הקריירה שלו זכה סטיילס בפרסים כגון פרסי המוזיקה הבריטית, פרס המוזיקה האמריקאית, פרס המוזיקה של בילבורד, ופרס המוזיקה של ARIA ופרס גראמי. קריירת המשחק שלו החלה בתפקידו ב"דנקרק" (2017), ומאז שיחק גם ב"נצחיים", "אל תדאגי יקירתי" ו"השוטר שלי". סטיילס ידוע באופנה הראוותנית שלו, והוא הגבר הראשון שהופיע לבדו על שער המגזין "ווג" מאז ייסודו בשנת 1892. סטיילס נולד בעיר רדיץ' (אנ') במחוז ווסטרשייר. הוא הבן של אן טוויסט (בעבר אן קוקס), ודזמונד "דס" סטיילס. רבים מבני המשפחתו היו פועלי חקלאות בנורפוק. סטיילס גדל בהולמס צ'אפל (אנ'), עיירה בצ'שייר איסט (אנ'), לאחר שעבר עם הוריו ואחותו הגדולה, ג'מה, כאשר היה ילד קטן. הוא למד בבית הספר Holmes Chapel Comprehensive School (אנ'). הוריו של סטיילס התגרשו כאשר היה בן שבע, ולאחר מכן אימו התחתנה בשנית. כנער בן 16, הוא עבד במאפייה. כילד, סטיילס אהב לשיר וציין את פרדי מרקיורי, אלביס פרסלי והביטלס כמוזיקאים שהשפיעו עליו במיוחד. בהולמס צ'אפל היה סטיילס סולן הלהקה "White Eskimo", אשר זכתה בתחרות להקות מקומית. ב-11 באפריל 2010, סטיילס נבחן כמתמודד יחיד לעונה השביעית של ריאליטי השירה הבריטי "אקס פקטור". הוא נכשל בכניסה לקטגוריית הבנים בשלב בתי השופטים. עוד ארבעה מתמודדים אחרים (נייל הורן, ליאם פיין, לואי טומלינסון וזאין מאליק) נכשלו, בכניסה לשלב בתי השופטים, אך לאחר הצעתה של הזמרת ניקול שרזינגר, אשר שפטה בתוכנית, הם חוברו ללהקת בנים בוומבלי ארנה, לונדון, ביולי 2010, במהלך שלב מחנה האימונים, ובכך נכנסו לקטגוריית הלהקות והמשיכו בתחרות. סטיילס המציא את השם "ואן דיירקשן", אשר משמעותו הוא 'כיוון אחד'. ואן דיירקשן סיימה את התוכנית במקום השלישי, ומיד לאחר גמר התוכנית, השיר שהיה אמור לשמש אותם אם היו זוכים, הנקרא "Forever Young" דלף לאינטרנט. זמן קצר לאחר מכן, אישרו את חתימתם על חוזה בסך 2 מיליון לירה שטרלינג ב"Syco Records". הקלטת אלבום הבכורה שלהם החל בינואר 2011. בפברואר 2011, השתתפו הלהקה בסיבוב הופעות של אקס פקטור. במהלך הסיבוב, זכו הלהקה להופיע מול כ-500,000 אנשים. לאחר הסיבוב, המשיכו לעבוד על אלבומם. במהלך האלבום עבדה הלהקה עם המפיקים קרל פאלק, סוואן קוטצ'ה, סטיב מק, רמי יעקב, שרמי ספילברג ועוד. לאחר אקס פקטור, הלהקה הוחתמה בחברת הבידור של סיימון קאוול, "Syco Entertainment" ב-2010. הם הוציאו את אלבום האולפן הראשון שלהם, "Up All Night" ב-2012. הסינגל הראשון של ואן דיירקשן, "What Makes You Beautiful" הגיע למקום הראשון במצעד הסינגלים הבריטי. באוגוסט 2013, יצא הסרט הדוקומנטרי על הלהקה, הנקרא "One Direction: This Is Us", אשר בוים על ידי מורגן ספרלוק. הסרט גרף מעל 30 מיליון דולר בכל העולם בשבוע הראשון לצאתו. אלבום האולפן השלישי של הלהקה, "Midnight Memories", יצא ב-25 בנובמבר 2013. אלבום האולפן הרביעי של הלהקה, "Four" יצא ב-17 בנובמבר 2014, ואלבום האולפן החמישי שלהם, "Made in the A.M", יצא בנובמבר 2015. חברי להקת ואן דיירקשן יצאו להפסקה זמנית בדצמבר 2015, כדי לקדם פרויקטים עצמאיים. ב-23 ביוני 2016, מגזין בילבורד דיווח כי סטיילס חתם על חוזה הקלטות עם חברת קולומביה רקורדס, אותה חברה אשר עובדת עם הלהקה. נוסף על כך דגמן סטיילס למגזין "Anotherman" שיצא לאור ב-29 בספטמבר 2016. סטיילס הופיע על גבי שלושה שערים למגזין אשר התפרסמו בהמשך. ב-7 באפריל 2017, סטיילס שחרר את שיר הסולו הראשון שלו "Sign Of The Times", שהגיע למקום ראשון ב-81 מדינות באייטיונס, זכה לביקורות חיוביות מהמבקרים ומהמעריצים ואף להשוואות לזמר דייוויד בואי עם הצלחה מרובה. עם השיר "Sign of the times" סטיילס שבר שיא מכירות ועקף את הזמרת אדל עם הזמן הקצר ביותר בהגעה למקום הראשון ב־אייטיונס האמריקאי ב-13 דקות בלבד. ב־12 במאי 2017 הוציא סטיילס את אלבום הסולו הראשון שלו, Harry Styles, שזכה לשבחים רבים בשל סגנונו השונה מסגנון המוזיקה של ואן דיירקשן, אשר כולל את סגנונות הרוק, הרוק הכבד והבריטפופ. מאוחר יותר בשנה זו, יצא סטיילס לסיבוב הופעות עולמי אשר בו הופיע שירים מאלבומו הראשון, שלושה שירים מהתקופה שבה היה בואן דיירקשן והם: "Stockholm Syndrome", "If i Could Fly", והלהיט אשר בזכותו התפרסם יחד עם חבריו ללהקה – "What Makes You Beautiful", אך בגרסה שונה. ב-11 באוקטובר 2019 יצא הסינגל הראשון "Lights Up", מתוך אלבום האולפן השני, Fine Line, שיצא ב-13 בדצמבר 2019. סינגלים נוספים מתוך אלבום זה שהוצאו לאור לאחר הוצאת האלבום הם "Adore You", "Watermelon Sugar", "Falling" ו-"Golden". ב-20 במאי 2022 יצא אלבום האולפן השלישי של סטיילס, Harry's House, הכולל את הסינגלים "As It Was",‏ "Late Night Talking"‏, "Music for a Sushi Restaurant"‏ ו-"Satellite". האלבום כולל את סגנונות הפופ רוק, סינת'-פופ, הגל החדש ו-R&B. בשנת 2012 סטיילס ביחד עם חבריי ״ואן דיירקשן״ שיחקו ושרו בפרק בסדרת הנוער של ערוץ ניקלודיאון, "ICarly". סטיילס הצטלם לראשונה בתור שחקן בסרט המותחן-אקשן של הבמאי כריסטופר נולאן, "דנקרק", לצד טום הארדי, קיליאן מרפי, מארק ריילנס וקנת בראנה. בנובמבר 2021 גילם את ארוס, אחיו של תאנוס, בסרט "הנצחיים", וצפוי להיות גם בסרט ההמשך. סטיילס כיכב לצד פלורנס פיו וכריס פיין בסרטים "אל תדאגי יקירתי" ו"השוטר שלי". סטיילס מגדיר עצמו "יותר רוחני מדתי". סטיילס היה במערכת יחסים עם קרולין פלאק, מנחת התוכנית "The Xtra Factor", בין נובמבר 2011 לינואר 2012. ביקורות רבות נכתבו על מערכת היחסים ביניהם, בגלל הבדל הגילאים של 14 שנים ביניהם. בין אוקטובר 2012 לינואר 2013, הוא יצא עם הזמרת טיילור סוויפט, ובין 2017 עד סוף 2018, יצא עם הדוגמנית הצרפתייה קאמיל רואו-בל. בתחילת 2021 החל לצאת עם השחקנית אוליביה ווילד. בנובמבר 2022 נפרדו. ב-2018 פורסם כי כלל רווחיו של סטיילס ממכירת מרצ'נדייזינג בהופעות ובאתר האינטרנט שלו (תחת הסלוגן "Treat people with kindness") הופנו לתרומות.[דרוש מקור] ערך מורחב – ואן דיירקשן 2017: Harry Styles 2019: Fine Line 2022: Harry's House 2017: Spotify Singles 2017: Harry Styles: Behind the Album 2017–2018: Harry Styles: Live on Tour 2021–2023: Love On Tour פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. מדיה וקבצים בנושא הארי סטיילס בוויקישיתוף אתר האינטרנט הרשמי של הארי סטיילס (באנגלית בריטית) הארי סטיילס, ברשת החברתית פייסבוק הארי סטיילס, ברשת החברתית אקס (טוויטר) הארי סטיילס, ברשת החברתית אינסטגרם הארי סטיילס, סרטונים בערוץ היוטיוב הארי סטיילס, במסד הנתונים הקולנועיים IMDb (באנגלית) הארי סטיילס, באתר AllMovie (באנגלית) הארי סטיילס, באתר Rotten Tomatoes (באנגלית) הארי סטיילס, באתר Metacritic (באנגלית) הארי סטיילס, במסד הנתונים הקולנועיים KinoPoisk (ברוסית) הארי סטיילס, באתר אפל מיוזיק (באנגלית) הארי סטיילס, באתר ספוטיפיי הארי סטיילס, באתר סאונדקלאוד (באנגלית) הארי סטיילס, באתר Last.fm (באנגלית) הארי סטיילס, באתר AllMusic (באנגלית) הארי סטיילס, באתר MusicBrainz (באנגלית) הארי סטיילס, באתר דיזר הארי סטיילס, באתר Yandex.Music (ברוסית) הארי סטיילס, באתר Discogs (באנגלית) הארי סטיילס, באתר Songkick (באנגלית) הארי סטיילס, באתר Genius הארי סטיילס, באתר SecondHandSongs הארי סטיילס, באתר בילבורד (באנגלית) הארי סטיילס, באתר טיידל (באנגלית) עמי פרידמן, מחשב מסלול מחדש: הארי סטיילס מוואן דיירקשן רוצה להיות רוקסטאר, באתר ynet, 24 במאי 2017 דניאל שירין, כבוד יפהפה: הגבר הראשון על שער ווג, באתר ישראל היום, 15 בנובמבר 2020 Barlow, Eve (12 במאי 2017). "Harry Styles' Solo Album: A Track-by-Track Breakdown". Variety. נבדק ב-7 ביולי 2017. {{cite news}}: (עזרה) Cox, Jamieson (16 במאי 2017). "Harry Styles: Harry Styles". Pitchfork. נבדק ב-6 בנובמבר 2022. {{cite web}}: (עזרה) Hodgkinson, Will (16 במאי 2022). "Harry Styles: Harry's House review — a masterclass in how to be a charming pop star". The Times. נבדק ב-20 במאי 2022. a nice collection of pop-rock tunes {{cite web}}: (עזרה)תחזוקה - ציטוט: url-status (link) ""Harry Styles Harry's House Review: A Pop Trendsetter Tries on Different Styles"". Slant Magazine. 16 במאי 2022. {{cite web}}: (עזרה) Dolan, Jon. "Harry Styles' 'Harry's House' is a Smooth, Sensitive Step Forward For One of Pop's Most Likable Stars". Rolling Stone. נבדק ב-20 במאי 2022. Harry's House is bright with synths and horns, often steeped in slick, sticky synth-pop and R&B... {{cite web}}: (עזרה) Harry Styles To Co-Star With Florence Pugh And Chris Pine In Olivia Wilde’s ‘Don’t Worry Darling’ For New Line, Deadline, ‏11 בספטמבר 2020 (באנגלית) Chelsea Handler, Harry Styles on LA Life, His Love Life and the After-Life, anothermanmag, ‏2018-02-01 (באנגלית) זה נגמר: הארי סטיילס ואוליביה ווילד נפרדו, באתר וואלה, 19 בנובמבר 2022 Katie Atkinson, Here Are the Winners of the 2023 Nickelodeon Kids’ Choice Awards: Complete List, Billboard, ‏2023-03-05 (באנגלית אמריקאית) Katie Atkinson, Here Are the 2023 iHeartRadio Music Awards Winners: Full List, Billboard, ‏2023-03-28 (באנגלית אמריקאית) 2024 iHeartRadio Music Awards: See The Full List Of Winners, iHeart (באנגלית)